
Бүген Татарстан Республикасы Президенты Рөстәм Миңнеханов Казан моторлар төзелеше җитештерү берләшмәсендщ булды, анда ул предприятие эшчәнлеге белән танышты һәм завод коллективы белән очрашты. ТР Президенты производство цехын карады һәм җитештерелә торган продукция белән танышты. "КМПО" АҖ генераль директоры Дамир Кәримуллин Рөстәм Миңнехановка заказлар күләмен арттыру планнары һәм заводта гамәлгә ашырыла торган проектлар турында хәбәр итте.

Бүген Казан вертолетлар заводында гальваник производство цехы ачылды. Цехны эшләтеп җибәрү чарасында Татарстан Республикасы Президенты Рөстәм Миңнеханов һәм "Россия вертолетлары" холдингы генераль директоры Андрей Богинский катнаштылар.

Бүген Татарстан Республикасы Президенты Рөстәм Миңнеханов Ислам Бизнесы Халыкара Ассоциациясе президенты Марат Кабаев җитәкчелегендәге делегациясе белән очрашты.

Очрашу Татарстан Республикасы Хөкүмәте Йортында узды. Чарада шулай ук Татарстан Республикасы Премьер-министры урынбасары – Татарстан Республикасы сәнәгать һәм сәүдә министры Альберт Кәримов, Татарстан Республикасы Премьер-министры урынбасары – Татарстан Республикасы мәгълүматлаштыру һәм элемтә министры Роман Шәйхетдинов, Татарстан Республикасы Президентының халыкара мәсьәләләр буенча киңәшчесе Радик Гыйматдинов, Татарстан Республикасы юллар хуҗалыгы һәм транспорт министры Ленар Сафин, Татарстан Республикасы Инвестицион үсеш агентлыгы җитәкчесе Талия Миңнуллина, «Татнефтехиминвест-холдинг» ААҖ генераль директоры Рафинат Яруллин да катнашты.

Татарстан Республикасы Президенты Рөстәм Миңнеханов чаңгычы Марта Зәйнуллина адресына котлау телеграммасы юллады, чаңгычы Пхенчханда Паралимпия уеннарында көмеш һәм бронза медальләр яулады.

«Хөрмәтле Марта Альфредовна! Татарстан Республикасы халкы һәм шәхсән үз исемемнән Сезне Пхенчханда XII кышкы Паралимпия уеннарында көмеш һәм бронза медальләр яулавыгыз белән котлыйм.

Бүген Татарстан Республикасы Президенты Рөстәм Миңнеханов Татарстан студентларының VIII конгрессының пленар утырышында катнашты, чара Казанның «Пирамида» КККда узды.

Конгресс делегатлары арасында республиканың югары уку йортларыннан һәм урта һөнәр белем йортларыннан 983 вәкил катнаша. Утырыш башланганчы Татарстан Республикасы Президентына Студентлар лигасы проектлары турында сөйләделәр, шулардан: Студентлар мәгариф форумы турында, «Халыклар дуслыгы» спартакиадасы, «Татарстан Республикасы студентлары язы» һәм башкалар турында.

Татарстанда 1000нән артык сайлау участоклары видеокүзәтү системалары белән җиһазландырылган. Барлыгы республикада 2882 сайлау участогының эше оештырылачак. Бу хакта бүген ТР Министрлар Кабинетында узган брифингта ТР мәгълүматлаштыру һәм элемтә министры Роман Шәйхетдинов хәбәр итте.

Татарстан Президенты Рөстәм Миңнеханов бүген Казанның 181нче мәктәбендә булды. Мәртәбәле кунак “Зур гаилә уеннары” һәм “Без бергә” фестивальләрендә катнашучылар белән очрашты. Рөстәм Миңнеханов мәктәп ашханәсендә, аннан фестиваль мәйданнарында булды. “Зур гаилә уеннары – ГТОга бөтен гаилә белән” фестивале мәйданында Миңнеханов электрон тирда винтовкадан атты.

Бу хакта бүген Татарстан Республикасы Президенты Рөстәм Миңнеханов 2017 ел йомгаклары һәм 2018 елга бурычлар буенча "2014 - 2020 елларга Татарстан Республикасында энергияне сак тоту һәм энергетика нәтиҗәлелеген арттыру" дәүләт программасын гамәлгә ашыру мәсьәләсе буенча ТР Хөкүмәте утырышында белдерде. Чара "Казан ярминкәсе" күргәзмә үзәгендәге «Энергетика. Ресурсларны сак тоту» халыкара махсуслаштырылган күргәзмә кысаларында узды.

Бүген «Казан ярминкәсе» КҮдә «Энергетика. Ресурсларны сак тоту» 19 нчы халыкара махсуслаштырылган күргәзмәсе һәм «Энергия ресурсларының нәтиҗәлелеге һәм энергияне сак тоту» 18 нче халыкара симпозиумы ачылды. Тантанада Татарстан Республикасы Президенты Рөстәм Миңнеханов катнашты. Чарада шулай ук Татарстан Республикасы Дәүләт Советы Рәисе Фәрит Мөхәммәтшин, Татарстан Республикасы Премьер-министры Алексей Песошин, Татарстан Республикасы Премьер-министры урынбасары – Татарстан Республикасы сәнәгать һәм сәүдә министры Альберт Кәримов та катнашты.

Бүген Татарстан Республикасы Президенты Рөстәм Миңнеханов Казанда элеккеге хәрби госпиталь бинасында ачылган КФУ ның укыту-лаборатория кампусында булды. Өч бина Казанның Карл Маркс урамында урнашкан. Хәзер әлеге биналарда КФУ ның Фундаменталь медицина һәм биология институты бүлекчәләре урнаша, аларны ике блокка күлеп була - мәгариф һәм фәнни-тикшеренү. Югары уку йорты студентлары яңа аудиторияләрдә һзм эсперименталь операция бүлмәләрендә шөгыльләнәчәкләр.
Рәсми Татарстан